Available to order (558)
Andrie Du Toit (27)
Riekert Botha (7)
Christian Art Publishers (151)
Lux Verbi (47)
Briewe aan God - Hartsgesprekke met die vader en bemoediging uit sy woord (Afrikaans, Paperback)
Briewe is 'n intieme manier om met mekaar te kommunikeer. Gewoonlik wys 'n brief iets van jou hart se binnekant. Dit verklap jou drome, of vertel van jou smagting of vrese of diepste twyfel. Net so is ons gesprekke met God briewe waarin ons ons hart voor Hom uitstort. Briewe aan God is 'n versameling van 50 van hierdie kort versugtinge, dankie-se-sinnetjies en noodroepe aan God. Die briewe hanteer verskeie aspekte in die lewe, soos kwellinge oor 'n kind, die behoefte om 'n vriendin te vertroos, dankie-se-briewe vir seeninge en nog vele meer. Na elke brief is daar ook enkele Skrifaanhalings oor die onderwerp in die brief en 'n gebed. Briewe aan God is doodgewone gesprekke en gebede op papier – gerig tot God – en geanker in sy Woord.
In Mamelodi Het Ek My God Gevind - My Lewe In die Township en Hoe Dit My Geloof Verander Het (Afrikaans, Paperback)
In 1982 aanvaar Nico Smith 'n beroep na die NG Kerk in Afrika se Mamelodi-gemeente. Hy en sy vrou laat hulle gemaklike lewe agter en gaan bly in Mamelodi. Hier leer Nico en Ellen rêrig die hart van Mamelodi se mense ken, en beleef swaarkry saam met hulle. Hulle leer wat dit beteken om swart te wees in Suid-Afrika onder apartheid. Hulle leer 'n ander God ken, nie die God van Nico se vaders nie, maar die God van die verworpenes en die verdruktes.
Dink Leer Floreer (Afrikaans, Paperback)
Wees oor niks bekommerd nie - Hoe om vrede en kalmte te ervaar in 'n chaotiese wereld (Afrikaans, Paperback)
Die aandelebeurs val. Mense verloor hulle werk. Misdaad vier hoogty. Slegte goed gebeur met goeie mense. Daar is dus rede om bekommerd te wees, nie waar nie? Maar moet ons toelaat dat bekommernis ons gemoedsrus en lewensvreugde steel? Max Lucado gee in Wees oor niks bekommerd nie 'n teenvoeter teen die verlammende uitwerking van bekommernis en vrees in ons daaglikse lewe. Deur 'n bestudering van die bekende Filippense 4:6-8 gee hy vir ons wegwysers na hoe om ons bekommernisse te oorkom: Vier God se goedheid; Vra God vir hulp; Los jou bekommernisse by Hom; Dink na oor die goeie dinge. Met God as jou Helper en hierdie vers as jou wegwyser, kan jy ware vrede in jou lewe ervaar en vry leef van bekommernis en vrees. Ingesluit: Vrae om te oordink om jou bekommernisse te oorkom en vrede en kalmte te ervaar.
Jy Kan Verander - Laat God Jou Herskep Deur Sy Woord (Afrikaans, Paperback)
So baie mense is moedeloos omdat hulle nie in staat is om hul lewe reg te ruk nie. Jy kán verander takel hierdie probleem deur te kyk na die grootste vals aannames wat mense aanhang:
• "Ek moet net . . . meer bid en Bybelverse ken"
• "As ek net . . . my verlede kon verander"
• "Solank ek . . . gesonder eet, fikser word en die regte medikasie kry"
• "Ek moet net . . . meer positief dink"
• "As ek net . . . aanvaarbaar kan wees"
• "As . . . omstandighede net kan verander"
Dié boek gee die oplossing om wel langtermynverandering te bewerkstellig: Herskepping danksy God se Woord en sy Gees. Elke hoofstuk sluit af met 'n toepaslike gebed en punte vir nadenke.
Blydskap Wat Bly (Afrikaans, Hardcover)
Word in 365 dae herinner dat jy ware, blywende vreugde kan vind in 'n hegte verhouding met God.
In Blydskap wat bly beklemtoon Stephan Joubert in 365 dagstukke dat ware vreugde nie te vind is in jou omstandighede nie, maar in 'n hegte verhouding met God. Daarom kan jy vreugde beleef al is die lewe onregverdig en sterf onskuldiges en seëvier korrupsie. Ware vreugde is nie 'n emosie nie – dis 'n seker wete dat saam met God elke oomblik in die lewe sin het en elke ontmoeting 'n geleentheid is vir omgee, uitreik en vergifnis. Dít bring ware blydskap!
Aangename Kennis, Here (Afrikaans, Paperback)
Retief Burger, Wanda Bam, Isak Burger
Is jy bekommerd oor jou familie? Sukkel jy met skuld, huweliksprobleme, verslawing of jou gesondheid?
Is jy gestres en kan jy nie meer die Here se seëninge raaksien nie?
Asem dan die woorde in hierdie boek in soos die asem van God wat nuwe lewe in jou bestaan blaas. Lees wie die Here is, waarvan Hy hou en hoe Hy mense verras. Jy leer net 'n deeltjie van Hom regtig ken deur wat jy ervaar. Nou kan jy 'n klomp hartsopenbaringe bymekaar sit, en 'n groter prentjie geteken kry in jou binneste.
Aangename kennis, Here is 'n program op Radiokansel wat soggens vroeg uitgesaai word. 50 verstommende getuienisse is nou in boekformaat beskikbaar, sodat jy kan lees wat beroemdes en mense wat jy nie ken nie uit hulle geloofsharte vertel.
WARE VERHALE, OPREGTE MENSE, WARE HOOP.
Egskeiding, Hoe Nou Verder (Afrikaans, Paperback)
Jou Beste Lewe Nou! - 7 Stappe om jou volle potensiaal te bereik (Afrikaans, Paperback)
Baie mense gaan deur die lewe met 'n swak selfbeeld, negatiwiteit en minderwaardigheidsgevoelens. Ander sien weer geluk as iets wat "eendag" met hulle sal gebeur. Waarlik gelukkige, vervulde mense is dié wat geleer het hoe om hul beste lewe nou reeds te leef.
In Jou beste lewe nou! leer jy hoe om deur hierdie negatiewe denkpatroon te breek sodat jy jou volle potensiaal kan uitleef. Die antwoord lê in 'n nuwe manier van dink oor jou lewe. Deur die volgende sewe stappe te neem, kan jy die eerste tree op die pad na 'n besondere toekoms gee: 1. Verbreed jou visie. 2. Ontwikkel 'n gesonde selfbeeld. 3. Ontdek die krag van jou woorde en denke. 4. Maak jou los van die verlede. 5. Groei deur swaarkry. 6. Leef om te gee. 7. Kies om gelukkig te wees.
Joel se bemoedigende boodskap en praktiese raad sal lesers help om die hindernisse in hul lewe te oorwin sodat hulle hul Godgegewe doel kan uitleef.
NLV Tematiese Studiebybel Met Duimgrepe (Grys) (Afrikaans, Leather / fine binding)
Oorwinning deur gebed - Bybelse strategiee om sterk te staan te midde van die geestelike stryd (Afrikaans, Paperback)
Word deel van die geestelike stryd wat om jou woed en staan vas in die oorwinning wat reeds behaal is. Jy weet daar woed 'n geveg, maar weet jy hoe om tot die stryd toe te tree? Hierdie onontbeerlike gids tot geestelike oorlogvoering deur Mark Bubeck bevat 'n unieke kombinasie van persoonlike verhale en Bybelse wysheid. As 'n veteraan-gebedskryger deel hy sy taktiek vir oorwinning, asook 'n opregte begeerte vir jou geestelike welstand. Oorwinning deur gebed sal jou wys hoe om; In ware eenheid met Christus te leef; Met die Heilige Gees vervul te word; Die volle wapenrusting van God aan te trek; Kragtig te bid te midde van geestelike oorlogvoering; Ander te help om sterk te staan in hulle geloof; Jy hoef nie 'n slagoffer te word van die aanvalle van Satan nie, jy kan vas en seker staan in die wete dat die oorwinning reeds behaal is.
Gebede vir my kind - Kragtige gebede uit ouers se hart vir hul kinders of hulie naby aan jou of ver van jou af is (Afrikaans, Paperback)
Gebede vir ouers wat hulle kinders elke dag en in alle omstandighede in God se sorg toevertrou. Al wat jy eintlik vir jou kind kan doen, is bid. Tog kan ouers om verskeie redes nie elke dag by hulle kinders wees nie. Kinders gaan op skooluitstappies, hulle gaan universiteit toe of trek weg vir hulle werk. Die gebede in Gebede vir my kind verwoord 'n ouer se emosies wanneer jy daar wil wees vir jou kind, maar nie by hulle kan wees nie. In 9 hoofstukke deel Edie Melson gebede wat jy vir jouself en jou kind kan bid. Dit sluit gebede in om seen, beskerming en genade. Sy deel ook gebede wat jy vir jou kinders se vriende en onderwysers kan bid. Elke hoofstuk word afgerond met oordenkings, gedagtes oor ouerskap en ook gebede vir jouself vir jou belangrike taak as ouer. Hierdie boek sal jou opnuut laat besef dat God die Vader vir jou kind sorg, selfs as jy nie kan nie.